12. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 680 της 16/26 Αυγ. 1966 (ΦΕΚ Α΄ 164) Περί ορισμού ηλικίας διορισμού εις θέσεις Παρασκευαστών του Ε.Μ.Π. Έχοντες υπ’ όψει: 1)Τα άρθρ. 16 (παρ. 1) του Νόμ. 1811/51 και 11 (παρ. 1) του Ν.Δ. 3974/59, 2)το άρθρ. 7 του Β.Δ. 762/1965 «περί του Ανωτάτου Συμβουλίου Δημοσίων Υπηρεσιών και της Γενικής Διευθύνσεως Διοικητικής Οργανώσεως», 3)την υπ’ αριθ. 6020/61/65 απόφασιν του Προέδρου της Κυβερνήσεως «περί μεταβιβάσεως αρμοδιοτήτων του Προέδρου της Κυβερνήσεως εις τον Υπουργόν επί του Συντονισμού (ΦΕΚ, 707/65), 4)την υπ’ αριθ. 336/11.5.1966 σύμφωνον γνώμην του Ανωτάτου Συμβουλίου Δημοσίων Υπηρεσιών και 5)την υπ’ αριθ. 568/22.6.1966 γνωμοδότησιν του Συμβουλίου της Επικρατείας, προτάσει των Ημετέρων επί της Εθνικής Παιδείας και Θρησκευμάτων και επί του Συντονισμού Υπουργών, απεφασίσαμεν και διατάσσομεν: Άρθρον μόνον.-Ορίζεται κατ’ εξαίρεσιν ανώτατον όριον ηλικίας διορισμού εις θέσεις Παρασκευαστών του Ε.Μ.Πολυτεχνείου το τεσσαρακοστόν πέμπτον (45) έτος. Εις τον Ημέτερον επί της Εθνικής Παιδείας και Θρησκευμάτων Υπουργόν αναθέτομεν την δημοσίευσιν και εκτέλεσιν του παρόντος Δ/τος.

[Source: greek_legal_code_raptarchis | Tokens: 1006]